Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat banaanit (AKT-EU/2151/97/lopull.)



Virallinen lehti nro C 308 , 09/10/1997 s. 0053 - 0054



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat banaanit (AKT-EU/2151/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, palauttaa mieliin aikaisemmat päätöslauselmansa banaaneista, jotka hyväksyttiin Librevillessä 6. lokakuuta 1994, Dakarissa 3. helmikuuta 1995, Windhoekissa 29. helmikuuta 1996 ja Luxemburgissa 25. syyskuuta 1996, palauttaa mieliin Brysselissä 13. ja 15. marraskuuta 1996 pidetyssä AKT-EU-neuvoston 64. täysistunnossa asiasta hyväksytyt päätöslauselmat, A. painottaa edelleen AKT-maiden ja Euroopan banaaniteollisuuden merkitystä vientituloille, työllisyydelle, infrastruktuurien kehitykselle, ympäristönsuojelulle ja yleisesti ottaen kyseisten valtioiden sosiaalis-taloudelliselle kehitykselle, B. ottaa huomioon, että banaanikaupan epätasapaino johtaisi joukkotyöttömyyteen, vientitulojen putoamiseen ja joidenkin talouksien romahtamiseen, ja sillä olisi tuhoisia seurauksia näiden maiden sosiaaliseen ja poliittiseen vakauteen, C. panee huolestuneena merkille, että kysynnän ylittävä markkinoiden ylitarjonta, jonka aiheutti "dollarivyöhykkeen" maiden tullikiintiön lisääminen maissa, johti hintojen romahtamiseen Euroopan unionin markkinoilla, D. ottaa huomioon, että hintojen romahtaminen saattaa AKT-maiden ja yhteisömaiden tuottajat äärimmäisen tukalaan tilanteeseen, E. palauttaa mieliin Lomén yleissopimuksen tavoitteet, eli AKT-maiden ja Euroopan unionin välisen kaupan vahvistamisen, ja erityisesti banaaneita koskevassa pöytäkirjassa N:o 5 annetun sitoumuksen sekä Lomén yleissopimuksen liitteen LXXIV, jossa pyritään takaamaan AKT-maiden tuottajille pääsy heidän perinteisille markkina-alueilleen ja parantamaan banaanien tuotanto- ja markkinointiolosuhteita AKT-valtioissa, F. ottaa huomioon, että banaaneihin sovellettava yhteisön järjestely asetuksen (ETY) N:o 404/93 mukaisesti määrää, että Euroopan unionin on valvottava sitoumustensa noudattamista AKT:n banaanintuottajamaissa banaanialan yhteisen markkinajärjestelyn (YMJ) puitteissa, G. muistuttaa, että YMJ:n tavoitteena on taata AKT-maiden ja Euroopan unionin tuottajille riittävä tuotto yhteisön markkinoilla ja että tulotuen puuttuminen AKT-maiden tuottajilta tekee entistä tärkeämmäksi kaikkien kannalta sen että, markkinoilta saatava tuotto on sama, H. ottaa huomioon, että Euroopan yhteisöjen tuomioistuin on tunnustanut banaanialan yhteisen markkinajärjestelyn lainvoimaisuuden, ja että tästä on maininta Marrakechin sopimuksissa, jotka kaikki GATTin sopimuspuolet ovat allekirjoittaneet, I. ottaa huomioon, että AKT-ryhmä on antanut kantansa käsiteltäväksi komission ehdotuksessa neuvostolle edellä mainitun järjestelyn muuttamisesta, J. ottaa huomioon Euroopan parlamentin helmikuussa 1997 antaman lausunnon komission tekemistä esityksistä banaanialan yhteisen markkinajärjestelyn uudistamiseksi, K. toteaa huolestuneena, että AKT-maista Euroopan unioniin suuntautuvaa banaaninvientiä on rajoitettu enimmäismäärillä, kun taas Latinalaisesta Amerikasta tulevat "dollaribanaanien" vientiä on lisätty tullikiintiöitä lisäämällä, jopa markkinahintojen kustannuksella, L. valittaa sitä, että AKT-ryhmän tekemää pyyntöä Somalian pitämisestä force majeure -tapauksena ei ole otettu myönteisesti vastaan huolimatta niistä suurista vaikeuksista, joita yhteiskunnallisten levottomuuksien kielteiset vaikutukset aiheuttavat maan teollisuudelle, M. on äärimmäisen huolestunut mainittuun järjestelyyn puuttumisesta, erityisesti parhaillaan meneillään olevassa WTO-paneelissa, joka perustettiin Yhdysvaltain ja neljän Latinalaisen Amerikan maan pyynnöstä sen määrittämiseksi, onko kyseinen järjestely kansainvälisten kauppasääntöjen mukainen, N. on hyvin huolestunut WTO-paneelin väliaikaisesta kertomuksesta, jossa kyseenalaistetaan banaanialan yhteinen markkinajärjestely; 1. Kehottaa Euroopan unionin neuvostoa ryhtymään välittömästi poliittiseen tahtoon perustuvan asianmukaisen vastaiskuun AKT-maiden ja Euroopan banaanintuottajien etujen turvaamiseksi; 2. Panee tyytyväisenä merkille Euroopan parlamentin kannan, joka käsitellessään banaanialan yhteisen markkinajärjestelyn uudistusesityksiä hylkäsi ehdotukset tullikiintiöiden korottamisesta yli 2,3 miljoonan tonnin sekä palautti Euroopan unionin tuottajille ja AKT-maiden perinteisille toimittajille myönnettävät tuontilisenssit 30 prosentin tasolle, ja kehottaa komissiota ja neuvostoa yhtymään tähän lausuntoon; 3. Kehottaa Euroopan unionia: i) varmistamaan, että kaikkia AKT-maiden ja Euroopan tuottajia koskevia sitoumuksia kunnioitetaan sekä valvomaan samalla, että AKT-maiden ja Euroopan banaaneille myönnetyt etuisuudet ja niiden pääsy Euroopan unionin markkinoille säilytetään täysin ennallaan ii) tarkistamaan kiireellisesti ja hyväksymään AKT-valtioiden kannan asetuksessa (ETY) N:o 404/93 ja erityisesti seuraavissa kohdissa mainittuihin muutosehdotuksiin: ii) GATTin puitesopimuksen säännöksiä, joiden mukaisesti Latinalaisen Amerikan banaanintoimittajamaat voivat väliaikaisesti myöntää uudelleen markkinointivuoden aikana yhdeltä tai useammalta toimittajavaltiolta toimittamatta jääneet määrät, vastaavien siirrettävyyssäännösten laajentaminen koskemaan AKT-maiden toimittajia maailmanlaajuisen sopimuksen puitteissa, ilman maantieteellisiä rajoituksia ja ottaen mukaan myös muut kuin perinteiset toimittajat ii) force majeure-tapaukset ii) nk. dollari-lisenssiin liittyvistä vaatimuksista vapauttaminen puitesopimuksessa myönnettyjen muiden kuin perinteisten toimittajien 90 000 tonnin osalta ii) Windwardsaarten erityistilanne ii) erityskiintiön myöntäminen Ghanalle iii) antamaan AKT-maille mahdollisuuden osallistua banaanin yhteisömarkkinoiden kasvuun tai laajenemiseen; 4. Kehottaa komissiota: i) osoittamaan suurinta mahdollista päättäväisyyttä banaanialan järjestelyn puolustamisessa WTO:ssa, Yhdysvaltoja ja Latinalaista Amerikkaan vastaan, ja käyttämään kokonaisvaltaisesti hyväksi riita-asioiden ratkaisumenettelyssä määrättyä valitusmenettelyä ii) toteuttamaan tarvittavat toimenpiteet markkinahintojen romahtamisen välttämiseksi, mikä johtaisi AKT-tuottajien vientitulojen huomattavaan laskuun iii) tarkastelemaan myönteisesti AKT-maiden pyyntöä Somalian pitämisestä force majeure-tapauksena; 5. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle.